
ΑΝΑΚΟΙΝΩΣΗ για ΠΡΩΤΟΕΤΕΙΣ ΦΟΙΤΗΤΕΣ / ΤΡΙΕΣ
Σας ενημερώνουμε ότι η διαδικασία της ταυτοποίησης θα πρέπει να ολοκληρωθεί μέχρι τις  03/10/2018.
Όσοι εκ των πρωτοετών φοιτητών/τριών δεν έχουν αποστείλει τα απαραίτητα δικαιολογητικά για την ταυτοποίηση θα πρέπει να τα προσκομίσουν άμεσα (αποστολή στη διεύθυνση: Κοραή 2Α, ΤΚ 82132, Χίος).
 Τα δικαιολογητικά είναι:
 1.    Υπογεγραμμένη, με θεωρημένο το γνήσιο της υπογραφής του φοιτητή/τριας, η αίτηση εγγραφής που υποβλήθηκε στην πλατφόρμα του Υπουργείου Παιδείας, Έρευνας και Θρησκευμάτων
2.    Μία πρόσφατη έγχρωμη φωτογραφία τύπου αστυνομικής ταυτότητας
3.    Φωτοαντίγραφο αστυνομικής ταυτότητας ή διαβατηρίου
4.    Πιστοποιητικό Μητρώου Αρρένων ή Πιστοποιητικό Γέννησης (απαιτείται μόνο για
άρρενες)
 Με την ολοκλήρωση της ταυτοποίησης οι φοιτητές/τριες θα πρέπει να εισαχθούν στο
https://ype.aegean.gr/setyourpass/
 προκειμένου να ακολουθήσουν τη διαδικασία που περιγράφεται για την παραλαβή στοιχείων πρόσβασης στο δίκτυο του Πανεπιστημίου Αιγαίου.
 Στη συνέχεια θα δίνεται η δυνατότητα για την υποβολή αίτησης για την έκδοση ακαδημαϊκής ταυτότητας, μέσω της Ηλεκτρονικής Υπηρεσίας Απόκτησης Ακαδημαϊκής Ταυτότητας του Υπουργείου Παιδείας, Έρευνας και Θρησκευμάτων:
http://academicid.minedu.gov.gr/FacultyMemberProposalSubmission

Η αίτηση υποβάλλεται καθ' όλη τη διάρκεια του έτους, με χρήση των κωδικών πρόσβασης που έχουν δοθεί για την πρόσβαση στις ηλεκτρονικές υπηρεσίες του Πανεπιστημίου.

Περισσότερες πληροφορίες για διάφορα θέματα που αφορούν πρωτοετείς φοιτητές, φοιτήτριες μπορείτε να λάβετε από τον Οδηγό Εισακτέων Πρωτοετών, ο οποίος βρίσκεται στο site του Πανεπιστημίου Αιγαίου:  http://www.aegean.gr/οδηγός-εισακτέων-πρωτοετών.
Από τη Γραμματεία
